शिल्पा शिरोडकर

शिल्पा शिरोडकर भारतीय सिनेमा की एक अभिनेत्री हैं जो १९९० के दशक में काफ़ी मशहूर रही हैं।

 व्यक्तिगत जीवन 
शिल्पा पूर्व मिस इंडिया नम्रता शिरोडकर की बहन हैं। शिल्पा और नम्रता ने मनोरंजन की दुनिया में एक साथ क़दम रखा था, फ़र्क़ सिर्फ़ इतना था कि शिल्पा फ़िल्मों में आ गयीं और नम्रता मॉडलिंग में आ गयीं और जब तक नम्रता फ़िल्मों में आईं तब तक शिल्पा फ़िल्मों को अल्विदा कह चुकी थीं। शिल्पा प्रसिद्ध मराठी अभिनेत्री मीनाक्षी शिरोडकर की पौत्री हैं जिन्होंने सन् १९३८ की ब्रह्मचारी नामक मराठी फ़िल्म में बिकीनि पहनकर तहलका मचा दिया था।
उन्होंने यू के के एक बैंकर अप्रेश रंजीत से ११ जुलाई २००० में मुंबई में विवाह रचाया। सन् २००३ में उन्होंने एक पुत्री अनुष्का को जन्म दिया।

 फिल्मी सफर 
शिल्पा शिरोडकर ने अपने फ़िल्मी सफ़र की शुरुआत १९८९ की फ़िल्म भ्रष्टाचार से की थी जिसमें उसने एक अन्धी लड़की का रोल किया था। अनिल कपूर के साथ उन्होंने १९९० में सुपर हिट फ़िल्म किशन कन्हैया में काम किया और उसके बाद उन्होंने १९९० के दशक में काफ़ी हिट फ़िल्मों में काम किया जैसे त्रिनेत्र, हम, दिल ही तो है, आँखें, पहचान, गोपी किशन, मृत्युदंड। इनकी आख़िरी फ़िल्म गज गामिनी थी।
अपने विवाह के उपरान्त उन्होंने १० वर्ष के अंतराल के बाद टी वी में काम करने का निश्चय किया है और वापस मुंबई आकर एक धारावाहिक एक मुट्ठी आसमान में काम कर रहीं हैं जिसकी कहानी घर में काम करने वाली बाइयों पर आधारित है।

 प्रमुख फिल्में 
 वर्ष  फ़िल्म  चरित्र  टिप्पणी2000  गज गामिनी  1999  जय हिन्द  1998  बदमाश  गीता 1998  दंड नायक  1998  हिटलर  1997  मृत्युदंड  1996  बंदिश  1996  रिटर्न ऑफ ज्वैलथीफ  सोनू 1996  हम हैं प्रेमी  1996  रंगबाज़  1996  अपने दम पर  सपना सक्सेना 1995  रघुवीर  1995  बेवफ़ा सनम  ममता प्रसाद शुक्ला 1994  गोपी किशन  चंदा 1994  जुआरी  1994  हम हैं बेमिसाल  दीदी 1994  गोपाला  1994  छोटी बहू  राधा 1993  परवाने  1993  पहचान  सीमा 1993  आँखें  चंद्रमुखी1993  प्रतीक्षा  रेनू खन्ना 1992  ख़ुदागवाह  1992  तिलक  1992  दिल ही तो है  1992  अपराधी  कामिनी 1991  स्वर्ग यहाँ नर्क यहाँ  1991  दो मतवाले  1991  हम  अनीता प्रताप सिंह 1991  योद्धा  विशेष भूमिका 1991  बेनाम बादशाह  बिजली 1991  लक्ष्मण रेखा  वैशाली 1991  त्रिनेत्र  1990  न्याय अन्याय  अंजू सिंह 1990  पाप की कमाई  1990  किशन कन्हैया  राधा 1989  भ्रष्टाचार  गोपी 

 नामांकन और पुरस्कार 
 सन्दर्भ 
 बाहरी कड़ियाँ 

 पुरस्कार 
 सन्दर्भ 

श्रेणी:अभिनेत्री
श्रेणी:हिन्दी अभिनेत्री
श्रेणी:1969 में जन्मे लोग
श्रेणी:जीवित लोग